Ağa bazar

Ağa bazar — 10-15 yözlärdä Bolğar şähäreneñ zur säwdä häm hönärçelek bistäse. Şähärdän 6 çaqrım tönyaq-könbatıştaraq, İdelneñ sul yarı belän Mälänä yılğaçığı arasında urnaşqan bula. İdel buyı Bolğar däwläteneñ ere säwdä, hönärçelek häm mädäniät üzäge.

1431 yılda kenäz Födor Pöstrıy citäkçelegendä Bolğarğa yaw belän kilgän rus ğäskäre talap häm cimerep kitkännän soñ, taşlandıq xälgä kilä. Xärabäläre İdelneñ sul yarında, xäzerge Bolğar şähäre yänäşäsendä. Arxeologik qazular barışında ayırım yortlar, xucalıq qorılmaları, hönärçelek ostaxanäläre (mögez-söyäk eşkärtü, metall qoyu, çülmäk yasaw h.b.) qaldıqları, törle xucalıq äyberläre, şulay uq aqçalar, çit illärdän kiterelgän eşlänmälär tabıla. Ağa bazar xärabälären 1852 dä İ.N. Berezin, 1877 dä A.A. Spitsın, 1893 tä P.A. Ponomaröv, 1952-54 tä B.B. Jiromskiy belän K.A. Smirnov tikşerälär. 1955-57 yıllarda Kuybışev susaqlağıçı astında qala.

Monı da qarağız

 Bolğar çigä asılması
 Bolğar
 Bolğar-Rus kileşüläre
 İdel buyı Bolğar däwläte
 Böyek Bolğar ile
 İdel Bolğarı ictimaği-säyäsi tözeleşe
 Baqıy Urmançe
 Möxämmät-Ämin xan

 Ädäbiät 

 Жиромский Б.Б. Ага-Базар // Материалы и исслед. по археологии. 1954. №42.
 Город Болгар. Очерки истории и культуры. М., 1987.

Tışqı sıltamalar

 Bolğar däwläte
 Ага-Базар. Tatarica

Төркем:Татарстан тарихы